《试黜寄余景仁》
宋代·陈藻

六经不合穷稍深，入场下笔无知音。
吐辞从实理从是，谁肯暮途生悔心。
临漳推官韪我笔，累举悮疑当第一。
夜光暗掷那有知，群儿久处谁相识。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。